Comes Symon dedit Sancto Petro Cluniensi, in æcclesia de Marmaessa et in medietate ipsius villæ quicquid in dominicatu habebat. Dedit etiam æcclesiam de Arco et in medietate ipsius villæ quicquid in domi[ni]catu habebat. Sunt autem istæ res sitæ in episcopatu Linguonensi. Si quis hanc donationem calumpniare vel scindere aliquo ingenio vel alicujus mendatii falsitate conatus fuerit, omnibus maledictionibus que in novo vel in veteri Testamento scriptæ vel nominate videntur subjaceat; et nisi ad emendationem venerit, omnibus christianis alienus sit. Huic donationi interfuit Pontius et alii multi.